Loreen
D'Lorine Zineb Nora Talhaoui, gebuer de 16. Oktober 1983 zu Stockholm, ass eng schweedesch Sängerin mat marokkanesch-berbereschen Originnen, déi ënner dem Kënschtlernumm Loreen optrëtt.

Biographie 
Si ass d'Duechter vu marokkaneschen Elteren an ass zu Västerås a Südschweden opgewuess.

2004 ass si duerch hir Participatioun un der Castingshow Idol bekannt ginn, bei där si ënner dem Numm Lorén Talhaoui op déi véiert Plaz koum. No der Sendung huet si d'Lidd The Snake verëffentlecht. Si huet dunn als Fernseemoderatorin geschafft an et blouf roueg ëm si als Sängerin.

2011 huet si beim Melodifestivalen deelgeholl, der schweedescher Virentscheedung fir de Grand Prix Eurovision. Si huet et awer mat hirem Lidd My Heart Is Refusing Me net gepackt, an ass ausgescheet.

2012 huet si nach eng Kéier beim Melodifestivalen matgemaach a konnt sech mat hirem Lidd Euphoria fir d'Participatioun beim Eurovision Song Contest zu Baku duerchsetzen. An der zweeter Halleffinall vum Grand Prix huet si d'éischt Plaz gewonnen, an de 26. Mee 2012 an der Finall huet si dunn de Grand Prix fir Schwede mat 372 Punkte gewonnen.

2023 huet si nees beim Melodifestivalen matgemaach a konnt sech mat hirem Lidd Tattoo fir d'Participatioun beim Eurovision Song Contest zu Liverpool duerchsetzen. An der éischter Halleffinall huet si déi zweet Plaz gewonnen, an den 13. Mee 2023 an der Finall huet si dunn de Grand Prix fir Schwede mat 583 Punkte viru Finnland an Israel gewonnen.

Discographie 
Singelen
 2005: The Snake
 2011: My Heart Is Refusing Me
 2011: Sober
 2012: Euphoria

Kuckt och 
 Eurovision Song Contest

Um Spaweck 

 Offiziell Websäit

Gebuer 1983
Schweedesch Popsänger
Gewënner vum Eurovision Song Contest
Participante fir Schwede beim Eurovision Song Contest